alexandrainst/scandi-wiki huggingface dataset:
Mirza Ghalib

Mirza Ghalib (urdu: غاؔلب, hindi: ग़ालिब), født Mirza Asadullah Beg Khan (urdu: مرزا اسد اللہ بیگ خان, hindi: मिर्ज़ा असदुल्लाह् बेग़ ख़ान, født 27. desember 1797 i Kala Mahal, Agra, India, død 15. februar 1869 i Gali Qasim Jaan, Ballimaran, Dehli, India) var en fremtredende poet innenfor urdu og persiske språk under de siste årene av Mogulriket. Han benyttet forfatternavnene Ghalib (urdu: غالب, «dominerende») og Asad (urdu: اسد, «løve»). Hans ærestittel var Dabir-ul-Mulk, Najm-ud-Daula. I hans levetid gikk Mogulriket mot slutten og ble erstattet av britiske koloniherrer. Blant annet er det indiske opprøret i 1857 beskrevet i hans tekster. Flere av hans ghazaler har blitt tolket og sunget på forskjellige måter, og han betraktes som den mest populære og innflytelsesrike diktere innenfor urdu. I dag er han populær ikke bare i India og Pakistan, men også blant emigrerte hindustanifolk rundt omkring i verden.

Referanser

Lyrikere
Personer fra Agra
Era Istrefi

Era Istrefi (født 4. juli 1994 i Priština) er en kosovo-albansk pop-artist. Hun er mest kjent for sangen «BonBon». Musikkvideoen hadde per 23. Juli 2018 over 600 millioner visninger på Youtube. Sangen var også på andreplass blant de mest populære sangene under UltraMusic. I 2017 mottok hun European Border Breaks Awards (EBBA).

Diskografi (singler) 
 «Mani për money» - 2013
 «A po don?» - 2014
 «E dehun» - 2014
 «13» - 2014
 «Njo si ti» - 2015
 «Shumë pis» - 2015
 «BonBon» - 2015
 «Redrum» - 2017

Referanser

Eksterne lenker 
 
 
 
 

Kosovoalbanere
Kosoviske sangere
Personer fra Peja
Personer fra Pristina
Albanske musikere
Laboe

Laboe (IPA: [laˈbøː]) er en kommune i Kreis Plön i Schleswig-Holstein i Tyskland. Den ligger på kysten til Østersjøen, cirka 10 km nordøst for Kiel. Krigsminnesmerket Marine-Ehrenmal Laboe består av den tidligere ubåten «Kaura» (U995).

Byens våpenskjold viser en svane og er basert på navnet til byen, som betyr «svane» i det utdødde slaviske språket polabiansk.

Bilder

Referanser

Eksterne lenker 
 

Kommuner i Schleswig-Holstein
Plön
Kursteder
Wheel of Fortune

Wheel of Fortune er et amerikansk gameshow som har gått på TV siden 1975. Programmet går ut på at man ved hjelp av bokstaver man har foran seg, skal løse ord-puslespill, for å vinne kontanter og premier. Hva man vinner avgjøres av et hjul man snurrer på.  Programmet ble startet av Merv Griffin.

Wheel of Fortune hadde premie på NBC 6. januar 1975. Det ble da sendt på dagtid. Det ble sent helt frem til 30. juni 1989. Den 17. juli 1989 var serien tilbake på skjermen igjen, med denne gangen ble serien sendt på TV-kanalen CBS på dagtid. Etter dette ble serien flyttet tilbake til NBC den 14. januar 1991. Det ble slutt på sendingene igjen kort tid etter, 20. september 1991. Etter dette startet de også å sende programmet på kveldene, ettersom det var så mange som fulgte med på det. 

Wheel of Fortune er det amerikanske gameshowet som har blitt sendt lengst på TV. Det ble i 2013 ranket til nummer 2 i en liste av de 60 beste gameshowene noen gang. Det er blitt sendt over 6000 episoder av gameshowet siden det startet opp i 1975.

Eksterne lenker 

Gameshow fra USA
TV-serier fra 1970-årene, fra USA
TV-serier fra 1980-årene, fra USA
TV-serier fra 1990-årene, fra USA
TV-serier fra 2000-årene, fra USA
TV-serier fra 2010-årene, fra USA
Emmy-prisen for beste TV-program
TV-produksjoner på NBC
TV-produksjoner på CBS
The Graham Norton Show

The Graham Norton Show er et britisk talkshow og humorprogram ledet av den irske komikeren Graham Norton som har gått på BBC siden 2007. Talkshowet ble først sendt på BBC Two, før det i 2009 ble sendt på BBC One. 

I Norge sendes programmet på BBC Brit først, og etter en lengre periode blir det også sendt på TVNorge.

Referanser

Eksterne lenker 
 
 

Britiske humorprogrammer på TV
Britiske talkshow på TV
Britiske TV-serier fra 2000-årene
Britiske TV-serier fra 2010-årene
TV-produksjoner på BBC
Dan Futterman

Daniel Paul «Dan» Futterman (født 8. juni 1967 i Silver Spring i Maryland) er en amerikansk skuespiller og manusforfatter. 

Futterman skrev manuset til den biografiske dramafilmen Capote (2005), og ble nominert til Oscar for beste filmatisering for arbeidet. Han ble nominert til Oscar for beste originalmanus med E. Max Frye i 2014 for arbeidet på dramafilmen Foxcatcher.

Futterman har også spilt i flere filmer og TV-serier. Han vant en Screen Actors Guild Award med ensemblet til komediefilmen The Birdcage i 1996. Futterman har ellers spilt Vincent Gray i TV-serien Judging Amy og redaktøren Alex Davies i miniserien Political Animals. Den første kinofilmen han spilte i var The Fisher King (1991).

Referanser

Eksterne lenker 

Manusforfattere fra USA
Skuespillere fra USA
Personer fra Silver Spring
Fødsler i 1967
Vinger (andre betydninger)

Vinger har flere betydninger:

 Fjærdrakt, fjærkledde lemmer (armer) benyttet som flygeredskaper av fugler
 Vinger, et sokn i Kongsvinger i Hedmark underlagt Solør, Vinger og Odal prosti i Hamar bispedømme
Barbara Jelavich

Barbara Jelavich (født 12. april 1923, død 14. januar 1995) var en Amerikansk professor i historie ved Indiana University og en ekspert på den diplomatiske historien til de russiske og habsburgske monarkier, det Ottomanske Rikets diplomati, og Balkans historie.

Biografi 
Barbara Jelavich ble født i Belleville, Illinois, som Barbara Brightfield og fikk flere grader i historie fra University of California i Berkeley. Hun fikk en Bachelor grad i 1943, Master i 1944, og doktorgrad i 1948. I 1944 giftet hun seg med Charles Jelavich (1922-2013), begge var engasjert i flere faglige samarbeid. De ble begge hedret i 1992 med Prisen for Fremragende Bidrag til Slaviske Studier.

Etter en kort stund med undervisning på Berkeley College og Mills College, viet Jelavich sin tid til å oppdra sine to sønner (Mark og Peter) mens hun fortsatte ytterligere undersøkelser om Balkans historie og diplomatiske historie. I 1961 underviste hun og hennes mann i historie ved Institutt for historie ved Indiana University. I 1967 ble hun forfremmet til professor ved Institutt for historie og i 1984 ble hun utnevnt til professor i histore. Hun fungerte som leder for Konferansen om slavisk og østeuropeisk historie i 1979, og også fungerte som President i Society for Rumanian Studies1988-90. Da hun og hennes mann pensjonerte seg i 1992, ble hun valgt inn som æresmedlem av Romanian Academy. i løpet av det samme året ble hun tildelt den første Lifetime Achievement Award av Association for Women in Slavic  Studies.

Jelavich konsentrerte seg om sitt arbeide på den de russiske og habsburgske monarkiers diplomatiske historie og Det ottomanske rikets historie, samt Balkans historie, (inkludert land som Romania og Hellas). Hennes mest imponerende prestasjon var utgivelsen av Historiy ov the Balkans i 1983. Hun har til hensikt å oppdatere dette spesielle arbeid for å imøtekomme de store begivenheter som skjedde på Balkan i 1989. Hennes bok Mother Austria ble i 1994 oversatt til japansk.American Historical Association's Guide to Historical Litterature (utgitt i 1995). 

Hun døde 14. januar på Bloomington Hospital, Bloomington, Indiana etter en lang kamp mot kreft og gravlagt i på Mission Cemetary i Santa Clara, California. Til minne om henne er Barbara Jelavich Prize blitt opprettet. Den gir stipend for studier i 19. og 20. århundre i sørøsteuropeisk og habsburgsk historie, så vel som studie i russisk og ottomansk diplomatisk historie.

 Utgitte arbeider 
 1964 – A  Ccentury of Russian' Foreign Policy: 1814-1914 
 1974 – Russia and the Rumanian National Cause(Cambridge University Press)
 1974 - St. Petersburg and Moscov Tsarist -and Sovjiet Foreign  Policy 1814-1974 (Indiana University Press) 
 1983 – History of the Balkans: 18th and 19th Centuries. Cambridge University Press)
 1983 – History of the Balkans: 20th Century (Cambridge University Press)
 1984 – Russia and the Formationen of the Romanian Empire (Cambridge University Press)
 1987 – Modern Austria: Empire ans Republic (Cambridge University Press)
 1991 – Russa' Balkan-Entanglements, 1806-1914'' (Cambridge University Press)

Referanser 

Historikere fra USA
Professorer fra USA
Dataangrep

Et dataangrep er en ondsinnet manipulasjon, endring eller sletting av data som kan medføre at et datalagringsmedium ikke lenger kan brukes slik eieren har bestemt. Det samme gjelder avskjæring av nettilgang. Eksempler er implantering av «trojanske hester» eller virusprogrammer som kan ødelegge data og programmer eller gjøre anlegget sårbart ved å lage sikkerhetshull. Et annet eksempel er handlinger som skaper overbelastning på dataanlegget eller nettverkslinjen, som medfører at anlegget trer ut av funksjon, slik som tjenestenektangrep.

Dataangrep er en form for datakriminalitet – kriminalitet som begås ved utnyttelse av informasjonsteknologi. Det kan også være en del av krigføring, kjent som datakrigføring.

Dataangrep er ikke det samme som hacking. En hacker er en meget dyktig programmerer, uavhengig om han eller hun bruker disse kunnskapene til å begå datainnbrudd.

De vanligste dataangrepene fra internett skjer via e-post og nettsider. En del angrep kommer også fra minnepinner infisert med skadevare, gjerne opprinnelig fra internett.

Referanser

Datakriminalitet
Datakrigføring
Bjerkadalen

Bjerkadalen ligger i Hemnes kommune i Nordland. Dalen strekker seg fra Gressvatnet til Sørfjorden. Man kan komme til Bjerkadalen ved å kjøre østover fra Bjerka langs fylkesvei 326. I dalen renner Bjerkaelva som før den ble utbygd var rik på fisk, blant annet laks. Elva er i dag sterkt skadet av reguleringen. Fra store Målvatnet renner nå vannet gjennom fjellet til Leirskardalen der Bjerka kraftverk ligger. Man kan om sommeren kjøre bil helt til Lille Målvatnet, mens man om vinteren ikke kommer lengre enn til Geitsteinen. En sidedal til Bjerkadalen er Bjurbekdalen der også Bjurbekken ligger.

I 2017 utga Jarle Nermark og Terje Ånonli en bok om Bjerkadalen. Boka dekker Bjerkadalen fra Sørfjorden i øst til Gressvatnet i vest. Boka inneholder historier fra første bosetting i dalen til frem til i dag. Også den samiske bosettingen rundt Okstindene er nøye beskrevet.

Referanser

Hemnes' geografi
Daler i Nordland
Roland (missil)

Roland-missilet er et fransk-tysk mobil kortdistanse luftvernmissil-system (SAM) produsert av Euromissile. Det ble også kjøpt inn av U.S. Army som en av svært få utenlandske SAM-systemer.

Roland var designet etter en felles fransk og tysk kravliste for et enkelt, mobilt missil-system for å beskytte mobile formasjoner, og faste viktige mål slik som flyplasser. Utviklingen begynte i 1963 som en studie utført av Nord Aviation i Frankrike og Bölkow i Tyskland, hvorpå systemet ble kalt SABA i Frankrike og P-250 i Tyskland.

De to selskapene formet et felles selskap i 1964 og grunnla senere (i form av Aérospatiale i Frankrike og MBB i Tyskland) selskapet Euromissile for dette og andre missil-programmer som Euromissile HOT og MILAN.

Referanser

Eksterne lenker

Luftvernmissiler
Olaf Olsen

Olaf Olsen eller Olav Olsen er navnet til flere personer, sammensatt av fornavnet Olaf og etternavnet Olsen. Navnet er vanlig i Norge og Danmark.

Per mars 2022 hadde 41 menn Olaf Olsen som sitt første fornavn og etternavn. Av disse var det 12 som hadde Olaf Olsen som sitt eneste fornavn og etternavn. Samtidig var det 103 menn som hadde Olav Olsen som sitt første fornavn og etternavn. Av disse var det fem som hadde Olav Olsen som sitt eneste fornavn og etternavn. 

Blant disse finnes:
 Nils Olaf Hovdenak (1854-1942), norsk veiingeniør og politiker (H)
 Per Olaf Olsen (1871-1919), norsk sportsskytter
 Olaf Olsen (friidrettsutøver), første norgesmester i diskos, 1896.
 Olaf H. Olsen (1928-2015), dansk historiker og arkeolog
 Olaf Olsen (politiker) (f. 1935), færøysk forretningsmann og politiker.
 Jákup Olsen (f. 1938), færøysk skipsreder, rektor og konservativ politiker
 Jan Olav Olsen (f. 1950), norsk politiker (H)
 Olaf Olsen (trommeslager) (f. 1976), trommeslager for det norske bandet Bigbang.
 Frode Olav Olsen Urkedal (f. 1993), norsk sjakkspiller

Oppkalte firmaer 
 Dr.techn.Olav Olsen, et rådgivende ingeniørfirma innen fagområdene konstruksjon og marin teknikk

Referanser
Nesskogen idrettspark

Nesskogen idrettspark er en idrettspark på Nesbrygga øst på Nøtterøy i Færder kommune i Vestfold. 

Idrettsparken består av to fotballbaner med kunstgress, en fotballbane med naturgress, sandbane for håndball og vollyball, et friidrettsanlegg, et lek- og aktivitetsområde som inkluderer styrke- og lekeapparater, og to klubbhus. Parken benyttes til organisert idrett og uorganisert trening, mosjonering og lek.  

Hovedbanen eies av Nøtterøy Idrettsforening. Den øvrige grunnen i idrettsparken eies av Færder kommune. Lek- og aktivitetsområde ble opprettet i samarbeid med Bergan Vel-forening. 

Hele idrettsparken står til idrettslagets disposisjon, og benyttes av idrettsforeningas fotball- og friidrettsgruppe. Tidligere har det på anlegget også vært håndballbane og to tennisbaner.

Idrettsparken utgjør kjernen i Nesskogen, et idyllisk skogsområde som brer seg fra Nesbrygga mot øst til Knarberg i vest. Et bredt nettverk av gang- og skogsstier i området benyttes hyppig av mosjonister og turgåere.

Referanser

Eksterne lenker
Nesskogen idrettspark hos Norges Fotballforbund

Idrettsanlegg i Vestfold og Telemark
Sport i Færder
Nøtterøy
Datainnbrudd

Et datainnbrudd er en uberettiget inntrengning i et datasystem for å skaffe seg tilgang til beskyttet informasjon. Man kan skaffe seg uberettiget tilgang på mange forskjellige måter, for eksempel ved å misbruke passord (som kan være fremskaffet gjennom sosial manipulering) eller utnytte sikkerhetshull (som kan være skapt gjennom dataangrep).

Tapte eller stjålne datamaskiner, mobiltelefoner eller minnepinner utgjør en stor risiko for datainnbrudd.

Datainnbrudd er en form for datakriminalitet – kriminalitet som begås ved utnyttelse av informasjonsteknologi. Det kan også være en del av krigføring, kjent som datakrigføring.

Datainnbrudd er ikke det samme som hacking. En hacker er en meget dyktig programmerer, uavhengig om han eller hun bruker disse kunnskapene til å begå datainnbrudd.

Referanser

Datakriminalitet
Svømming under Sommer-OL 2016 – 4 × 100 meter medley stafett kvinner

4 x 100 meter medley stafett for kvinner under sommer-OL 2016 fant sted i Estádio Aquático Olímpico, Rio de Janeiro den 12. og 13. august.

Resultater

Forsøksheat 
Totalt seksten nasjoner var kvalifisert til å delta. De åtte beste tilsammen i de to heatene gikk videre til finalen.

Finale

Referanser

Eksterne lenker 
 
 Resultater forsøksheat
 Resulater finale

400
Marcus Fraser

Marcus Fraser (født 26. juli 1978) er en australsk profesjonell golfspiller på Europatouren, der han har vunnet tre turneringer, og PGA Tour of Australasia.

Karriere 
Han avsluttet sin amatørkarriere med deltakelse i lagturneringen Eisenhower Trophy i 2002, der han hadde beste individuelle score, før han ble profesjonell samme år. Han spilte sesongen 2002 på Challenge-touren. I 2003 vant han tre turneringer på en måned på denne touren, deriblant BMW Russian Open, som også telte som seier på Europatouren. Med denne seiren fikk han også spillerett på Europatouren fra sesongen 2004.

Meritter

Seire på Europatouren 
 2013 Maybank Championship Malaysia
 2010 Ballantine's Championship
 2003 BMW Russian Open

Seire på Challenge Tour 
 2003 Nykredit Danish Open, Talma Finnish Challenge, BMW Russian Open

Lagturneringer:
Som amatør: Eisenhower Trophy 2002 (individuell seier)

Eksterne lenker 
 
 Profil på europeantour.com
 Profil på owgr.com

Australske golfspillere
Golfspillere under Sommer-OL 2016
Deltakere for Australia under Sommer-OL 2016
Fødsler i 1978
Emma McKeon

Emma McKeon (født 24. mai 1994) er en australsk konkurransesvømmer som har spesialsert seg på frisvømming og butterfly. Hun vant fire olympiske medaljer for Australia under sommer-OL 2016 i Rio de Janeiro, Brasil.

I 2021 vant hun bronse på stafettlaget på 4×200 m fri under Sommer-OL 2020 i Tokyo. McKeon vant også bronse på stafettlaget på 4 × 100 meter medley mixed under de samme lekene.

Referanser

Eksterne lenker 
 
 

Personer fra Wollongong
Australske svømmere
Olympiske mestere for Australia
Olympiske sølvmedaljevinnere for Australia
Olympiske bronsemedaljevinnere for Australia
Olympiske medaljevinnere i svømming
Verdensmestere i svømmesport for Australia
Gullmedaljevinnere under samveldelekene for Australia
Deltakere for Australia under VM i svømmesport 2015
Medaljevinnere under Sommer-OL 2016
Deltakere for Australia under Sommer-OL 2016
Svømmere under Sommer-OL 2016
Deltakere for Australia under VM i svømmesport 2019
Medaljevinnere under Sommer-OL 2020
Deltakere for Australia under Sommer-OL 2020
Svømmere under Sommer-OL 2020
Deltakere for Australia under Samveldelekene 2022
Svømmere under Samveldelekene 2022
Deltakere for Australia under Kortbane-VM i svømming 2022
Christian Dons

Fredrik Christian Dons (født 25. mars 1886, død 23. mars 1953) var Norges første speiderleder, og stiftet speidergruppen 1. Kristiania trop i 1910. Året etter, i 1911, stiftet han Norsk Speidergutt-Forbund sammen med Hans Møller Gasmann. Dons var speiderforbundets første speidersjef fra 1911 til 1920.

Våren 1911 møtte Dons med Hans Møller Gasmann som hadde startet 2. Kristiania på Frogner i Oslo. De ble etterhvert enige om å stifte en forening, som ble Norsk Speidergutt-Forbund.

I det sivile liv var han først forretningsmann, og fra 1922 ansatt i Norges Bank. 

Dons var sønn av hospitalsforstander Johannes Albrecht Dons (1839-1921) og Johanne Marie Fleischer (f. 1850). Han giftet seg i Fagerborg kirke, 15. april 1916, med Inga Julie Margrethe Oppen (f. 1889). Hans søster, Henny Dons, var formann og viseformann i Norges Kristelige Ungdomsforbund. Han var sekretær og kasserer i Det norske Misjonsselskap, medlem av Norsk Misjonsråd og aktiv innen KFUM-bevegelsen. Dons ble gravlagt ved Ullern kirke 27. mars 1953.

Hederstegn og utmerkelser 
 Sølvulven, Norsk Speidergutt-Forbunds høyeste utmerkelse, tildelt 1915 
 Æresmedlem av Oslo krets (Norsk Speidergutt-Forbund) i 1925
 Æresmedlem i Norsk Speidergutt-Forbund i 1945
 Donsbautaen, avduket 1955

Referanser 

Speiderbevegelsen
Personer fra Oslo
Karusell (plateselskap)

Karusell er et plateselskap som ble grunnlagt i 1953 av Carl-Gustaf Niren som et pop- og jazzlabel. Bandleder Simon Brehm ble senere med som partner, og som deleier kort tid etter. Selskapet hadde en viktig rolle i å introdusere jazz i Skandinavia, som lisensholder for Norman Granz' jazzplateselskaper på 50- og 60-tallet. Regionale kontorer ble startet i Danmark, Tyskland og Norge før 1960. I Norge ble selskapet i 1960 etablert som et av merkene til Egil Monn-Iversen AS og ble overtatt av Polydor i 1964. Det svenske kontoret ble kjøpt av Deutsche Grammophon i 1962. Den danske delen ble flettet inn i Tono sent på 60-tallet. På slutten av 60-tallet ble selskapet kjøpt opp av Polydor. I 1970 ble det svenske labelnavnet endret til Polydor AB. Per 2016, eksisterer kun den tyske delen, men stavet som Karussell. De brukte den samme logoen, men med inverterte farger, frem til 1980.

Referanser

Eksterne lenker
Hjemmesiden til Karussell (på tysk)
Karusell på Rockipedia
Karussell på Rockipedia
Karusel på Discogs
Karussell på Discogs

Svenske plateselskaper
1953 i Sverige
Neosciadella

Se Systematisk inndeling

Neosciadella er en slekt av biller som tilhører den artsrike underfamilien Lamiinae i familien trebukker (Cerambycidae).

Utseende 
Middelsstore, lysbrunt spraglete trebukker. Antennene er ganske lange, særlig hos hannene. Pronotum er nærmest tønneformet med en liten pigg litt bakenfor midten av siden. Dekkvingene er noe avsmalnende bakover.

Levevis 
Larvene lever i død ved.

Utbredelse 
Slekten er endemisk for Fiji.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien vedbukker, Lamiinae Latreille, 1825  
 Stammen Acanthocinini Thomson, 1860
 Slekten  Neosciadella Dillon & Dillon, 1952 
 Neosciadella brunnipes Dillon & Dillon, 1952
 Neosciadella fulgida Dillon & Dillon, 1952
 Neosciadella immaculosa Dillon & Dillon, 1952
 Neosciadella inflexa Dillon & Dillon, 1952
 Neosciadella multivittata Dillon & Dillon, 1952
 Neosciadella obliquata Dillon & Dillon, 1952
 Neosciadella quadripustulata Dillon & Dillon, 1952
 Neosciadella spixi Dillon & Dillon, 1952

Kilder 
 Katalog med utbredelsesdata 
 Liste over slektene

Eksterne lenker 
 
 
  Bildegalleri 

Lamiinae
Biller formelt beskrevet i 1952
Fijis insekter
Fijis endemiske fauna
Steirastoma

Se Systematisk inndeling

Steirastoma er en slekt av biller som tilhører den artsrike underfamilien Lamiinae i familien trebukker (Cerambycidae).

Utseende 
Middelsstore, brun- eller gråaktige trebukker, forholdsvis tettbygde med kraftige bein. Antennene er omtrent så lange som kroppen. Pronotum er mye bredere enn langt, med én eller flere pigger på sidene, disse kan være ulikt utformet og er ofte noe framoverrettet. Dekkvingene har en opphøyd lengderibber som løper noe bølget langs sømmen, og ender i en pigg.

Levevis 
Larvene lever i død ved.

Utbredelse 
Slekten er vidt utbredt i Mellom- og Sør-Amerika inkludert Karibia.

Systematisk inndeling  

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien vedbukker, Lamiinae Latreille, 1825  
 Stammen Acanthoderini 
 Slekten Steirastoma Gemminger & Harold, 1873
 Steirastoma acutipenne Sallé, 1856
 Steirastoma aethiops Bates, 1862
 Steirastoma albiceps Bates, 1872
 Steirastoma anomalum Bates, 1880
 Steirastoma breve (Sulzer, 1776)
 Steirastoma coenosum Bates, 1862
 Steirastoma genisspinum Schwarzer, 1923
 Steirastoma histrionicum White, 1855
 Steirastoma lituratum Bates, 1885
 Steirastoma lycaon Pascoe, 1866
 Steirastoma marmoratum (Thunberg, 1822)
 Steirastoma melanogenys White, 1855
 Steirastoma meridionale Aurivillius, 1909
 Steirastoma poeyi Chevrolat, 1862
 Steirastoma pustulatum (Drury, 1773)
 Steirastoma senex White, 1855
 Steirastoma stellio Pascoe, 1866
 Steirastoma thunbergii Thomson, 1865
 Steirastoma zischkai Prosen, 1957

Kilder 
 Katalog med utbredelsesdata 
 Liste over slektene

Eksterne lenker 
 Bildegalleri 
 
 

Lamiinae
Dyr formelt beskrevet i 1873
Apophaula

Se Systematisk inndeling

Apophaula er en slekt av biller som tilhører den artsrike underfamilien Lamiinae i familien trebukker (Cerambycidae).

Utseende 
En middelsstor, lange og tynn, lyst brunlig trebukk. Pronotum er sylindrisk uten pigger på sidene, dekkvingene parallellsidige.

Utbredelse 
Arten er kjent fra det sørøstlige Brasil og Paraguay.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien vedbukker, Lamiinae Latreille, 1825  
 Stammen Aerenicini Lacordaire, 1872
 Slekten Apophaula Lane, 1973
 Apophaula ocellata Lane, 1973

Kilder 
 Liste over artene, med lenker til bilder og utbredelsesdata 
 Liste over slektene

Eksterne lenker 
 
 
 Bildegalleri 

Lamiinae
Biller formelt beskrevet i 1973